Cinci bărbați din comuna Sântimbru au fost reținuți de polițiști după ce au provocat un scandal și s-au luat la bătaie, în zona Sântimbru Fabrică.
Potrivit IPJ Alba, la data de 19 mai 2024, polițiștii Secției 1 Poliție Rurală Galda de Jos au luat măsura reținerii, pentru 24 de ore, față de 5 bărbați cu vârste cuprinse între 18 și 50 de ani, din comuna Sântimbru, care sunt cercetați sub aspectul săvârșirii infracțiunii de tulburare a ordinii și liniștii publice și lovire sau alte violențe.
În sarcina acestora s-a reținut faptul că, în seara zilei de 19 mai, în timp ce se aflau pe raza localității Sântimbru Fabrică, pe fondul consumului de alcool și al unor discuții contradictorii, ar fi provocat un scandal și s-ar fi agresat reciproc.
Cei 5 vor fi prezentați Parchetului de pe lângă Judecătoria Alba Iulia, pentru dispunerea măsurilor legale, iar cercetările sunt continuate pentru stabilirea tuturor împrejurărilor în care a avut loc acest incident.
Urmăriți Alba24.ro și pe Google News
Dacă ți-a plăcut articolul: